Det vækker bekymring hos beredskabschefen i Aalborg, der er tæt på at tage drastiske tiltag i brug. - Skovbunden er knastør, det er som en krudttønde, der skal bare en lille glød til at starte en stor brand. Fortsætter det sådan her, så går der kun 2-3 uger inden vi indfører et totalt afbrændingsforbud, siger beredskabschefen Jørgen Pedersen fra Aalborg. Brande starter sjældent af sig selv, og da det gode vejr naturligvis lokker mange nordjyder ud i det fri har beredskabschefen en bøn. - Jeg vil opfordre til, at man ikke bruger åben ild og skov, klit og hedearealer. Skal man absolut grille i det fri, bør man gøre det i strandkanten, hvor man kan slukke grillen nemt med havvand, siger Jørgen Pedersen.

Opsummering:
En nedbørsfattig april, kombineret med en masse sol og vind giver ild perfekte vilkår for at brede sig i skov og klitområder.